বঙ্গবন্ধু সরল মনের বড়মাপের মানুষ ছিলেন। তাঁর জন্য আমরা জীবন দিতেও প্রস্তুত ছিলাম। কর্তব্যের তাগিদেই সেদিন আমরা তিন সামরিক কর্মকর্তা বঙ্গভবন থেকে তাঁর বাসার দিকে ছুটে গিয়েছিলাম। এই সাহসিকতার জন্য পরে কি এর কোনো মূল্যায়ন হয়েছে- এ প্রশ্ন অনেকে করেন। আমি ব্যক্তিগতভাবে এতদিন পরও এ ঘটনার পরিপ্রেক্ষিতে মূল্যায়নের জন্য কোনো তদবির বা দেনদরবার করিনি। আমাদের অ্যাকশন ছিল স্পন্টেনিউয়াস, যেটাকে ইংরেজিতে বলে ্তুঈধষষ ড়ভ উঁঃু্থ. এখানে সাহসিকতা ছাড়াও 'কর্তব্যের খাতির' কথাটিই মুখ্য ছিল। মোট কথা, বঙ্গবন্ধুকে আমরা বাঁচাতে পারিনি- এই গ্লানি ও মনোবেদনা সারাজীবন বয়ে বেড়াতে হবে।